User:Zlatan Rosic

Hasan Basrija je rođen 21.godine,a umro 110.godine po Hidžri u Basri (1641./728.). Bio je izuzetno nadarena osoba,te je vrlo brzo napredovao u nauci i poslu.Životni put započeo je kao lični pisar,a završio kao vrhovni sudija Basre.Hasan Basrija je živio u vremenu kada se emevijska država vrtoglavo približavala svome zalasku.Više nego ikada ranije velika kriza morala potresla je zajednicu muslimana.On je među prvima osjetio tu krizu i radio na njenom prevazilaženju.

Izreke Hasana Basrije najbolje se razumijevaju iz ugla vremena u kojem je živio.U njima su utisnute odlike i pečat prilika u islamskome svijetu,ali su natopljene i trajnim i univerzalnim porukama,što je svojstveno samo velikim misliocima.Hasan Basrija nije ostavio pisanih djela. Njegovi učenici pamtili su i bilježeli njegove riječi. Postoji više zbirki izreka koje se prepisiju ovom neobičnom čovjeku.Međutim,autentičnost tih izreka do danas nikada nije dovođena u sumnju.Kad god se u popularnim sufijskim djelima govori o čestitosti,znanju,skromnosti,uvijek se navode riječi ovoga velikana iz Basre.Svojom asketskom pobožnošću izvršio je trajni utjecaj na razvoj sufizma.

Biografi Hasana Basrije govore da je bio jedan od najrječitijih ljudi svoga doba.Govorio je "kao da je došao sa onog svijeta",riječi i djela su mu "bili jedno" i nema nikog iz njegova doba ko bi mu bio ravan u pobožnosti,čestitosti,pravednosti,plemenitosti.

Za sva pitanja ljudi su se obraćali Hasanu.Od njega nije bilo znanijeg.Avvame prenosi jednu predaju pa kaže:"Nisam bio ni sa jednim islamskim pravnikom a da Hasan nije bio sposobniji od njega."Savremenici su ga uglavnom opisivali kao temeljito učena i obrazovana čovjeka,vjerodostojna u prenošenju Poslanikovih Hadisa,pouzdana i plemenita.

Arapski pisci u prvom i drugom stoljeću po hidžri običavali su reći:"Hasan Basrija je najsjajnija zvijezda koja se pojavila na Basrijskom nebu."Kada je preselio na ahiret,10 oktobra 728.godine,čitava Basra prisustovala je njegovoj dženazi.Allah neka je zadovoljan s njim.